คนไทยเฮ! ปิดดีลดูสด “บอลโลก” 64 นัด เอกชนหนุนครบ 1.4 พันล้าน
ด่วน! ไทยปิดดีลซื้อลิขสิทธิ์ดูสด “บอลโลก 2022” ครบ 64 นัด เอกชนหนุนครบ 1.4 พันล้าน
พรุ่งนี้! “ด่วน! ไทยปิดดีลซื้อลิขสิทธิ์ดูสด “บอลโลก 2022” ครบ 64 นัด เอกชนหนุนครบ 1.4 พันล้าน” เรียกประชุมด่วน "บอร์ดกองทุนกีฬาชาติ" พิจารณางบประมาณซื้อลิขสิทธิ์ถ่ายทอดสดฟุตบอลโลก 2022
17 พ.ย. 2565

ผู้สื่อข่าวรายงานว่า การซื้อลิขสิทธิ์ถ่ายทอดสดฟุตบอลโลก 2022 รอบสุดท้าย ที่ประเทศกาตาร์ ระหว่างวันที่ 20 พ.ย.-18 ธ.ค. 65 หลังจากคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) มีมติอนุมัติเงินสนับสนุนจากกองทุนวิจัย และพัฒนากิจการกระจายเสียง กิจการโทรทัศน์ และกิจการโทรคมนาคม เพื่อประโยชน์สาธารณะ (กองทุน กทปส.) ให้ การกีฬาแห่งประเทศไทย (กกท.) เพื่อถ่ายทอดสดฟุตบอลโลก 2022 ในกรอบวงเงิน 600 ล้านบาท จากจำนวนเต็ม ที่ กกท. เสนอขอรับการสนับสนุนไป 1,600 ล้านบาท ทำให้ กกท.ต้องหาภาคเอกชนเข้ามาสนับสนุนอีก 1,000 ล้านบาท ตอนนี้มีภาคเอกชนอย่าง บริษัท ทรู คอร์ปอเรชั่น จำกัด (มหาชน) หรือ TRUE, บริษัท ไทยเบฟเวอเรจ จํากัด (มหาชน) และ บริษัท ปตท. จำกัด (มหาชน) หรือ PTT จะสนับสนุนเงินราว 400 ล้านบาท
โดยล่าสุดวันนี้ (17 พ.ย.) ดร.ก้องศักด ยอดมณี ผู้ว่าการ กกท. เปิดเผยว่า กกท. ได้บรรลุข้อตกลงการซื้อลิขสิทธิ์ถ่ายทอดสดฟุตบอลโลก 2022 กับทางฟีฟ่า ครบทั้ง 64 นัด เรียบร้อยแล้ว ในมูลค่า 33 ล้านดอลลาร์สหรัฐ หรือประมาณ 1,400 ล้านบาท โดยต้องขอบคุณ พล.อ.ประวิตร วงษ์สุวรรณ รองนายกรัฐมนตรี ที่ประสานงานภาคเอกชนจนสำเร็จดังกล่าว ขั้นตอนต่อไปจะเป็นการเซ็นสัญญากับฟีฟ่า และดำเนินการเรื่องการเตรียมการถ่ายทอดสดต่อไป
 